OSNOVNA ŠKOLA STJEPANA BASARIČEKA

Ivanić-Grad, Milke Trnine 14

Tel./fax.: 01/2881-880, 2881-881

e-mail: ured@os-sbasariceka-ivanicgrad.skole.hr

web: www.ossbasariceka.hr

Klasa: 602-02/19-01/121

URBROJ: 238/10-09-01-19-1

Ivanić- Grad, 21.11.2019.

***I Z V J E Š Ć E O O S T V A R E N J U***

***G O D I Š N J E G P L A N A I P R O G R A M A Š K O L E***

***Školska godina 2018/19.***

**S A D R Ž A J:**

1. UVJETI RADA
2. ORGANIZACIJA RADA
3. KULTURNA I JAVNA DJELATNOST ŠKOLE
4. ZDRAVSTVENO – SOCIJALNA ZAŠTITA UČENIKA
5. INTERNO STRUČNO USAVRŠAVANJE
6. RAD STRUČNIH ORGANA, STRUČNIH SURADNIKA I ORGANA UPRAVLJANJA
7. REALIZACIJA NASTAVNOG PLANA I PROGRAMA – ANALIZA ODGOJNO-OBRAZOVNIH POSTIGNUĆA
8. PRIJEDLOG MJERA ZA OSTVARIVANJE ADEKVATNIH UVJETA RADA I MJERA ZA UNAPREĐIVANJE ODGOJNO-OBRAZOVNOG RADA

# UVJETI RADA

***1. Obilježja školskog prostora***

Osnovna škola Stjepana Basaričeka obuhvaća područje Ivanić Grada sjeverno od željezničke pruge. Područje koje obuhvaća ova škola je gradsko urbano područje sa srednjim socio-ekonomskim statusom i kulturnim nivoom stanovnika. Zbog blizine proizvodnog pogona „Etan“ u zadnjih dvadesetak godina nisu građene na tom području nove stambene zgrade tako da nema niti značajnijeg priljeva stanovništva, a time niti povećanja broja učenika.

Izmjene upisnog područja u zadnjih petnaestak godina nisu provedene.

Tijekom proteklog perioda osnivač – Zagrebačka županija prikupljala je podatke za izradu nove mreže škola. Škola je poslala svoje prijedloge, tako da očekujemo da će se u skoro vrijeme riješiti pitanje neravnomjerne raspodjele učenika po školama na području Grada Ivanić-Grada.

**1.2**. **Glazbena škola u sastavu škole**

Od školske godine 2014/15. Škola ima u sastavu Glazbenu školu koja je prema ranijim propisima djelovala u sastavu Pučkog otvorenog učilišta.

Zbog održavanja individualne nastave u jutarnjoj smjeni za učenike glazbenih odjela adaptiran je dio prostora škole kako bi se dobile tri nove specijalizirane učionice uz jednu već postojeću, a u poslijepodnevnoj smjeni slobodne su sve učionice koje se koriste za redovitu nastavu.

***2. Materijalni uvjeti***

Školska zgrada sagrađena 1986. godine prema tadašnjim zahtjevima odgojno obrazovnog

procesa, s uvažavanjem higijensko-zdravstvenih, sociološko-estetskih potreba učenika. Škola posjeduje učionički prostor s kabinetima i specijaliziranim učionicama za likovnu kulturu, glazbenu kulturu, matematiku i biologiju te informatiku, 2 učionice za klavir i jednu za gitaru, prostoriju za razgovor s roditeljima, knjižnicu s čitaonicom, kuhinjski prostor s blagovaonicom za učenike, garderobu, higijensko-sanitarni čvor i drugi potreban prostor. Završetkom nastavne godine 2018/2019. izvršena je adaptacija sanitarnih čvorova u prizemlju i na katu zgrade koje koriste učenici te sanitarni čvor koji koristi osoblje škole. Adaptacija je uključila uklanjanje postojećih sanitarija, zidnih pločica, postojećeg stropa od lamperije sa rasvjetnim tijelima, zamjenu instalacija i vratnih krila, dobavu i ugradnju novih keramičkih pločica na zid i pod te dobavu i ugradnju novih sanitarija. Postojeći drveni dovratnici su ostali, ali su skraćeni i obnavljeni kitanjem i bojanjem. Uz sanitarni čvor koji je adaptiran godinu dana ranije - izvršena je adaptacija svih sanitarnih čvorova, te je u prizemlju jedan sanitarni prostor prilagođen za osobe s invaliditetom. Financijska sredstva za ovu adaptaciju osigurao je osnivač – Zagrebačka županija.

Također je uređen parket u dvije učionice, te su obojane učionice u kojima je to bilo nužno.

Nabavljen je namještaj za informatičku učionicu.

Ostali prostor traži rekonstrukciju i ne zadovoljava zahtjeve Državnog pedagoškog standarda

osnovnoškolskog sustava odgoja i obrazovanja.

Škola se zagrijava putem nove kotlovnice na bio masu koju je financirala Zagrebačka županija u sklopu projekta energetske obnove putem europskih fondova, a tijekom školske godine 2018./2019. izvršena je i rekonstrukcija centralnog grijanja za koju je sredstva osigurala Zagrebačka županija. U kotlovnici je izvršeno otpajanje glavne grane radijatorskog grijanja i demontaža kompletnog polaznog i povratnog voda za radijatorski sustav te postavljene završne kape.

Sav razvod čeličnih radijatorskih cijevi koji je bio smješten u instalacijskim kanalima koji su se nalazili ispod gotovog poda (glavne grane) ostavljene su u kanalu van uporabe. U objektu je od kotlovnice prema ogrijevnim tijelima (radijatorima) izvršeno projektiranje i montaža novih čeličnih radijatorskih cijevi koje vode u prostoru škole pod stropom prostorija ili iznad poda. Na novi razvod čeličnih radijatorskih cijevi po dionicama ugrađen je balans ventila i regulatora diferencijalnog tlaka u svrhu regulacije i balansiranja sustava grijanja. Na sve postojeće radijatore koji su zadržani ugrađeni su radijatorski termostatski ventili s prednamještanjem i ugrađene radijatorske termostatske glave izvedbe protiv vandalizma, krađe i neovlaštenog upravljanja. Time je postignuta ekonomična potrošnja energenta.

Škola koristi vodu za piće iz gradskog vodovoda.

Početkom školske godine 2018./19. prikupljena je i poslana u Županiju sva potrebna dokumentacija za potpunu energetsku obnovu škole. Zagrebačka županija je na Poziv na dostavu projektnih prijedloga Energetska obnova i korištenje obnovljivih izvora energije u zgradama javnog sektora, prijavila ukupno 5 škola za energetsku obnovu, ukupne vrijednosti 63.413.747,09 kuna. Za OŠ Stjepana Basaričeka potrebno je osigurati 9,9 milijuna kuna uz uštedu toplinske i primarne energije za više od 70%. Projektni prijedlog je prihvaćen i kad budu na raspolaganju sredstva, u školi se planira slijedeće: promijeniti krovni pokrov (salonitne ploče zamijeniti limom), postaviti izolaciju i novu fasadu, promijeniti potpuno dotrajalu stolariju, zamijeniti postojeće radijatore novima, proširiti skladišni prostor za pelete i ugraditi lift kako bi škola bila dostupna osobama s invaliditetom.

Kako bi svi prostori škole imali internet, u sklopu projekta e- škole u suradnji s Carnetom, tijekom protekle školske godine napravljen je Projektni zadatak, škola je izvršila potrebne pripreme koje su u sklopu projektnog zadatka navedene, a nastavak radova koje će provoditi Carnet kao i dovršetak planira se tijekom školske godine 2019./2020.

Škola posjeduje modernu, suvremeno uređenu sportsku dvoranu izgrađenu 2006. godine koju koristi do 16,00 sati, a nakon tog vremena koristi se za potrebe sportskih klubova i građana. Za lijepog vremena koriste se vanjski sportski tereni.

Tijekom protekle školske godine nabavljena su nastavna sredstva i pomagala za tehničku kulturu, kemiju, knjižnicu i matematiku, nova vrata na sanitarnim čvorovima u prizemlju škole, te klima uređaj u računovodstvu i holu škole (donacija gospodarskog subjekta). Zahvaljujući sredstvima dobivenim od Ministarstva znanosti i obrazovanja u sklopu pripreme za „Školu za život“ nabavljena su nastavna sredstva i pomagala za kemiju, fiziku, biologiju te razrednu nastavu. Opremljenost škole još uvijek nije zadovoljavajuća obzirom na suvremene trendove u poučavanju putem informatičke tehnologije Potrebno je također nabaviti više didaktičke opreme za ostale predmete.

Škola ima informatičku učionicu s 16 računala od kojih je 12 nabavljeno protekle školske godine 2018/19. sredstvima Ministarstva znanosti i obrazovanja, a četiri su u upotrebi već dugo godina, ali su nadograđivana i osposobljena za nastavu. Za nabavu nove informatičke opreme MZO je našoj školi odobrilo 42.000,00 kuna što nije bilo dostatno za potpunu opremu u informatičkoj učionici. Učionica je klimatizirana s tim da je to jedina klimatizirana učionica u školi.

Škola je tijekom školske godine 2016/2017. uz pomoć osnivača nabavila tzv. „pametnu učionicu“ koja sadrži interaktivni prezentacijski ekran na stalku i 32 tableta s potrebnim softwerom, što je otvorilo nove edukacijske mogućnosti.

Škola ima internet u informatičkoj učionici, u tri učionice, zbornici predmetne nastave, u zbornici razredne nastave, zbornici glazbenih odjela, knjižnici te u uredima ravnatelja, pedagoga, tajnika i računovođe. Tijekom školske godine. 2017./2018. nabavljeni su projektori tako da svaka druga učionica ima projektor. Računala koja su još u funkciji, iako su zastarjela te koja smo u 2016. godini dobili od jednog gospodarskog subjekta rasporedili smo u produženi boravak i u knjižnicu, te u svaku drugu učionicu, tako da učenici i učitelji osim u informatičkoj učionici imaju na raspolaganju računalo i u tim prostorima škole.

***3. Učiteljski kadar i ostali djelatnici***

U školskoj godini 2018/19. bilo je zaposleno 57 radnika, od čega 30 učitelja redovnih odjela, 8 učitelja glazbenih odjela, 4 pomoćnika u nastavi, 12 djelatnika administrativnog i tehničkog osoblja, dva stručna suradnika i ravnatelj.

Temeljem Kolektivnog ugovora za zaposlenike u osnovnoškolskim ustanovama, svi učitelji i stručni suradnici dobili su rješenja o tjednom zaduženju.

# ORGANIZACIJA RADA

***1. Podaci o učenicima, razrednim odjelima i organizaciji nastave***

|  |  |  |  |  |  |
| --- | --- | --- | --- | --- | --- |
| RAZREDNA | | PREDMETNA | | UKUPNO | |
| Učenika | Odjela | Učenika | Odjela | Učenika | Odjela |
| 163 | 8 | 138 | 8 | 301 | 16 |

Pregled učenika za upis u prvi razred izvršen je tijekom ožujka, a upis 30.5.2019. Upisan je 41 učenik budućeg 1. razreda.

Podjela svjedodžbi, pohvalnica i nagrada učenicima 8. razreda izvršena je 26. lipnja, a podjela učeničkih svjedodžbi i pohvalnica za ostale učenike bila je 3. srpnja 2019.

Dopunski rad je održan od 24.6. do 2.7.2019. u trajanju od 20 sati za jednog učenika 6. razreda iz hrvatskog jezika. Učenik je s uspjehom završio dopunski rad.

Jedan učenik 6. razreda je upućen na ponavljanje razreda.

Glazbeni odjeli

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **RAZRED / broj učenika** | | | | | | | | **UKUPNO** |
| **1.a** | **1.b** | **2.a** | **2.b** | **3.** | **4.** | **5.** | **6.** |  |
| 11 | 14 | 12 | 9 | 19 | 11 | 9 | 13 | 98 |

***2. Godišnji kalendar rada škole***

Nastavna godina 2018/19. počela je 03. rujna 2018. godine, a završila je 14. lipnja 2019. godine s ukupno 36 tjedana ili 178 nastavnih dana odnosno 180 radnih dana.

# KULTURNA I JAVNA DJELATNOST

Kulturna i javna djelatnost za šk. god. 2018./2019. realizirana je u potpunosti.

U školi smo svečano obilježili Dane kruha, Božić i Novu godinu, Uskrs, Maškare i Valentinovo, a posjetio nas je i Sveti Nikola. Posebno smo se pripremali za svečanost obilježavanja Dana škole koji je održan 22. ožujka 2019.

Tijekom godine učenici su sudjelovali u brojnim projektima, na predavanjima te na radionicama i događanjima u školi i izvan nje.

Učenici prvih razreda imali su priliku upoznati pčelare, družiti se s njima i saznati sve o medu i vrijednim pčelama na *Školski medni dan*, 7. 12. 2018., a tom prilikom dobili su bočicu meda i slikovnicu, dok su četvrti razredi posjetili *obiteljsko imanje Bakran* i također saznali sve o medu i njegovom utjecaju na zdravlje čovjeka.

Predavanje i radionica pod nazivom *Nije svaki otpad smeće* održani su za učenike šestih razreda, a nakon radionice izrađivali su i nakit reciklirajući razne materijale.

Prvašići su sudjelovali u projektu Udruge roditelja djece i osoba s invaliditetom Mali princ pod nazivom *Ringišpil-prihvaćanje različitosti kroz učenje i igru.* Vesela radionica na kojoj su učenici naučili kako prihvaćati različitosti održana je u školi 31. 1. 2019., dok je velika završnica projekta održana u Hotelu sport gdje je za svu djecu organiziran sportsko-zabavni susret. Naša škola bila je partner u ovom značajnom projektu.

Učenici sedmih razreda uspješno su i ove godine odradili projekt *Vrtim zdravi film* čiji je cilj bio informirati učenike o važnosti tjelesne aktivnosti i zdrave prehrane.

Već nekoliko godina u školi se provode projekti *Škole za Afriku* kao i humanitarno-ekološki *Projekt sakupljanja plastičnih čepova* za oboljele od leukemije i limfoma. Projekti će se provoditi i dalje.

Učenici Glazbenog odjela škole sudjelovali su na *Bučijadi* kao „ulični svirači“ i dobili sve pohvale prolaznika, ali i od glazbenih znalaca. Na natjecanju iz solfeggia u Zadru, međunarodnom natjecanju puhača *Woodwind@Brass* u Varaždinu i na *7. Pula GUITAR festu* učenici GO postigli su zapažene rezultate.

*Na radionici animiranog filma* koja je održana 25. 3. 2019. u školi bilo je veselo, poučno i zanimljivo. Devet učenika petog razreda s učiteljicama napravilo je animirani film *Joža i* *njegova buča*. To je bio veliki uspjeh za djecu, a film su kasnije pogledali i ostali učenici.

*Na Sportskim igrama* mladih u Ivanić-Gradu sudjelovali su i naši učenici te izborili plasman za daljnje natjecanje koje je održano u Savudriji, a naša maskirana ekipa sastavljena od učenika 4.a i 4.b. razreda dostojno je prezentirala školu na *Međunarodnom ljetnom karnevalu* u Ivanić-Gradu. Kostimi i nastup impresionirali su stručnu ocjenjivačku komisiju koja ih je pozvala na nastup u susjednu državu.

Učenici škole sudjelovali su na raznim natjecanjima, na gradskoj, državnoj ili međunarodnoj razini: na međunarodnom matematičkom natjecanju *Klokan bez granica* gdje su naši učenici su ušli među 10% najbolje plasiranih u Hrvatskoj, na međunarodnom online natjecanju iz informatike i računalnog razmišljanja *Dabar* (12.-16. 11.2018.) te na *7. Festivalu univerzalne sportske škole.*

S ciljem poticanja čitanja i popularizacije knjige uključili smo se i u dva zanimljiva projekta: *Nacionalni kviz za poticanje čitanja* u organizaciji NSK i u projekt *Čitanjem do zvijezda* gdje smo postigli izvrsne rezultate, a također smo sudjelovali i na *Lidranu.*

Sudjelovali smo i na brojnim sportskim gradskim i županijskim natjecanjima, na *CROSS HILL* *RUNU* u Križu, *19. natjecanju mladeži HCK-*a i na *JUMICARU*-program prometne kulture, koji se ove godine održavao u OŠ J. Badalića u Graberju Ivanićkom.

Treći razredi pohađali su i ove godine *Školu plivanja* u Hotelu Sport u Ivanić-Gradu, a osmaši su posjetili Vukovar.

U prvom razredu ove godine obilježili smo i *Dan Downovog sindroma* i obradovali našeg učenika Luku.

Učenici su sudjelovali i na *Festivalu tehničke kulture* 27. 10. 2018. u Križevcima, zatim na *1.* *kolu modelarske lige Zagrebačke županije* 28. 11. 2018., a također i na *Školskom natjecanju* *mladih tehničara* koje je održano u našoj školi 29. 1. 2019. Škola je bila domaćin *Županijskog natjecanja iz tehničke kulture* 1.3. 2019., a učenici su već tradicionalno sudjelovali i posjetili *6.* *izložbu inovacija* održanu u Hotelu Sport, a GO pripremili su glazbene točke na svečanom otvorenju festivala.

Sudjelovanjem na sva četiri kola *CM lige* i osvojenog 1. mjesta u regiji Popovača , učenici su nagrađeni odlaskom na *Superfinale* koje se održavalo na Zagrebačkom velesajmu 25. 5. 2019.

*Završna konferencija CM plus* održana je u Ivanić-Gradu, a na svečanu završnicu pozvani su naši učenici i mentori učitelji, a za najbolje prošlogodišnje natjecatelje u CM ligi održano je *MakeX* natjecanje u Zagrebu, gdje smo također sudjelovali.

Projekt *Kućice za ptice* započeo je u našoj školi 4. 10. 2018., a nastavit će se i dalje, obuhvaćao je učenike razredne nastave. Suradnjom Udruga Ornitološki laboratorij iz Zagreba, Zlatnog doba iz Ivanić-Grada i naše škole izrađeno je i postavljeno 40 kućica i 4 hranilice za ptice na stabla oko škole. Održane su radionice i predavanja, tijekom zime hranjenje i monitoring ptica u proljeće. Ovaj projekt važan je zbog očuvanja biološke raznolikosti našeg grada i županije.

Prošle godine izgrađeno je sklonište za mace lutalice u okviru projekta -Razvoj školskog volontiranja uspostavom mreže volonterskih klubova CK, a ove godine projekt je dobio i svoj nastavak(Klinci čuvalice životinja). Tijekom godine učenici nižih razreda, Ekološka grupa i Mali knjižničari sakupljali su hranu za napuštene i zlostavljene životinje i ptice te su organizirano posjećivali sklonište i hranili mace i ptice oko škole. Projekt će se i dalje nastaviti.

Ove godine u okviru suradnje s Udrugom Zlatno doba nastavili smo rad na projektu *Eko kutić*-*Začinski vrt.* Vrt je prošle školske godine izrađen, posađene su višegodišnje i jednogodišnje biljke, a ove godine učenici razredne nastave nastavili su ga obrađivati, saditi nove biljke, brati i sušiti ih u novoj sušari, koja je također pristigla u školu tijekom ove godine. Za sušenje tridesetak začinskih, ljekovitih i aromatičnih biljaka u izradi je još jedna sušara, a tijekom ljeta planira se i bojanje betonskog vanjskog okvira vrta. Radom i sudjelovanjem u svim fazama rasta, a kasnije i branja biljaka učenici usvajaju znanja korisna za cijeli život, a takav način poučavanja puno je zanimljiviji od klasičnog frontalnog oblika rada u učionicama.

Škola se prijavila na natječaj HRT-a i Ministarstva znanosti i obrazovanja za najljepši školski vrt u 2018. i dobila zasluženo *priznanje za originalnu ideju u vrtu.* Tijekom stručnog obilaska stotinjak škola, vrtića i odg.-obr. ustanova komisija je utvrdila da je naš začinski vrt odličan primjer kako iz prazne travnate površine može nastati prekrasan poučni vrt s mnoštvom raznog bilja. Priznanje za ideju koje smo dobili na svečanoj dodjeli na HRT-u veliki je poticaj svima nama i smjernica za daljnji rad i učenje u vrtu.

U školskoj knjižnici održana su dva književna susreta i *Zvrkaonica Siniše Cmrka*. *Božidar Prosenjak* (8.11. 2018.) posjetio je školu u sklopu *VII. Međunarodnog književnog skupa* koji organizira Gradska knjižnica i obradovao je sedmaše, a susret četvrtih razreda s književnicom *Gordanom Lukačić* (6. 11. 2018.) održan je u okviru *5.Festivala knjige i književnosti Pazi, knjiga* *na Žerki!* Siniša Cmrk svoju dramsko-scensku igru Zvrkaonica odigrao je učenicima razredne nastave u *Mjesecu hrvatske knjige*(22. 10. 2018.).

U Gradskoj knjižnici održana su tri književna susreta-radionice s gostima književnicima *Svenom* *Nemetom i Majom Šimlešom, Vladom Rajićem i Nenom Lončar* za učenike 5. i 3. razreda.

Predstavu *Miš* za učenike nižih razreda odigrao je profesionalni glumac i radijski voditelj *Dubravko Sidor.*

Već tradicionalni projekti: *Večer matematike* (10.12. 2018.), *6. Noć knjige na Žerki* (29. 4. 2019.)i *5. Festival knjige i književnosti Pazi, knjiga na Žerki*! (6.11.2018.) ponovno su okupili brojne zaljubljenike u matematiku i knjigu i književnost. Noć knjige svake godine okuplja sve veći broj učenika, učitelja i roditelja, a ove godine bilo ih je oko 160. Tema Noći knjige bila je Omiljeni likovi i junaci iz svijeta knjige i stripa. Sve radionice bile su tematski povezane, a kostimirani likovi (Mali knjižničari) iz stripova i knjiga zaslužni su za dodatnu dinamiku i interakciju među radionicama. Večer matematike u organizaciji Hrvatskog matematičkog društva uz potporu MZOŠ i ove godine je bila iznimno zanimljiva učenicima i roditeljima.

Tijekom godine u školskoj knjižnici prikazano je 11 lektirnih i animiranih filmova iz fonda školske knjižnice za učenike od 4. do 6. razreda.

Tijekom godine škola je dobila brojna priznanja, nagrade i pohvale o čemu se pisalo i govorilo u raznim gradskim, državnim, pa čak i međunarodnim medijima.

**Koncerti glazbenih odjela**

Uspješno su realizirana dva koncerta u Maloj dvorani POU i to :

14. prosinca 2018. - Božićni koncert

17. travnja 2019. – Proljetni koncert

Učenici su nastupali na Bučijadi i Adventu u Ivanić Gradu

Animacijski koncert je uspješno realiziran 8. svibnja 2019. u Maloj dvorani POU u Ivanić-Gradu. Izveden je pred svim učenicima 2. razreda redovnih škola Ivanić-Grada i okolice.

**Seminari glazbenih odjela**

Realizirano je stručno usavršavanje nastavnica klavira Zdenke Družinec i Nikoline Pokrajac Kecerin u trajanju od 2. do 7. siječnja 2019. u prostoru Muzičkog ateljea u Zagrebu.

Prof. klarineta u GŠ Zlatka Grgoševića u Sesvetama, Davor Polšek, održao je seminar klarineta u prostoru škole Stjepana Basaričeka, u vrijeme proljetnih praznika u dva dana četvrtak 25. i petak 26. travnja 2019. od 09:00 do 14:00 sati oba dana. Sudjelovali su oni učenici klarineta koji su u vrijeme praznika bili kod kuće i mogli doći.

U sklopu Godišnjeg skupa gitarista održana su stručna predavanja, majstorske radionice, predstavljanje dvadesetog broja časopisa Gitara, popratna izložba gitara, pribora i notnih izdanja. Posebnost ovogodišnje izložbe bila su rijetka izdanja i rukopisi Maura Giuliania koja nam je prezentirao biograf i Maurov potomak Nicola Giuliani. Hrvatska udruga gitarskih pedagoga održala je tom prigodom i redovnu godišnju skupštinu. Cjelovečernji koncert i majstorsku radionicu održao je renomirani talijanski gitarist Lorenzo Micheli.

***Natjecanja u školskoj godini 2018/19.***

*Lidrano: školsko-* 10 učenika

*općinsko/gradsko -* 8 učenika

Voditelji: Ana Penezić, Melita Vuković, Martina Marijić

*Fizika: - općinsko-gradsko – 3 učenika*

* + *županijsko – 2 učenika*

Voditelj: Denis Tovernić

*Matematika*: - *školsko* – 29 učenika

- *županijsko* – 5 učenika

Voditelji: Renata Škrivanek, Jasminka Borzić, Ivana Vlahek

*Geografija:* - *školsko-* 5 učenika

- *županijsko* – 1 učenik

Voditelj: Ivana Pleić

*Hrvatski jezik:* - *školsko –* 2 učenika

*županijsko –* 2 učenika

Voditelji: Melita Vuković

*Kemija:* - *školsko –* 4 učenika

*- županijsko* – 2 učenika

Voditelj: Renata Lojna

*Likovna kultura*: - *školsko –* 17učenika

*- županijsko* – 4 učenika

Voditelj: Marija Knežević

*Vjeronauk: - školsko –* 5 učenika

Voditelj: Elenmary Biršić

*Natjecanje mladeži i podmlatka CK:*

*- školsko –* 8 učenika

* + *općinsko -* 7 učenika

Voditelj: Elenmary Biršić

*Tehnička kultura: -* školsko - 16 učenika

*- županijsko* – 5 učenika

Voditelj: Jadranko Bartolić

*Čitanjem do zvijezda : školsko-* 10 učenika

*županijsko -* 3 učenika

Voditelji: Ana Penezić

*Koliko poznaješ Hrvatski Sabor?:* 12 učenika

Voditelj: Ana Rodić

*Rukomet (m)* - *gradsko-općinsko* - 2. mjesto

Sudjelovalo 13 učenika

Voditelj: Tajana Damjanović Piščak

*Rukomet (ž)* *gradsko-općinsko* - 4. mjesto

Sudjelovalo 9 učenica

Voditelj: Tajana Damjanović Piščak

*Odbojka (ž)* - *županijsko* 5. mjesto

Sudjelovalo 12 učenica

Voditelj: Tajana Damjanović Piščak

*Odbojka (m)* - *županijsko* 5. mjesto

Sudjelovalo 10 učenika

Voditelj: Tajana Damjanović Piščak

*Košarka (m)* *- županijsko* 6. mjesto

Sudjelovalo 9 učenika

Voditelj: Tajana Damjanović Piščak

*Košarka (ž)* *- županijsko* 3. mjesto

Sudjelovalo 10 učenica

Voditelj: Tajana Damjanović Piščak

*Nogomet (m)* - *županijsko* 8. mjesto

Sudjelovalo 9 učenika

Voditelj: Tajana Damjanović Piščak

*KLOKAN BEZ GRANICA 2019. – međunarodno matematičko natjecanje*

Sudjelovalo 54 učenika 2. – 8. razreda

Voditelji: Jasminka Borzić, Renata Škrivanek, Ivana Vlahek, Ljiljana Hajdinović, Darija Koletić, Ivana Božić, Emica Rudvald, Nataša Matijević

DABAR 2019. međunarodno natjecanje iz informatike i računalnog razmišljanja

Naši učenici su se natjecali u dvije kategorije: KiloDabar (14 učenika) i MegaDabar (8 učenika). Postigli su zapažene rezultate**. U 10% najboljih u državi**

- u kategoriji **KiloDabar** su: Dominik Bošnjak (10. rezultat), Lovro Radašević (15. rezultat), te Ema Gašparović (25. rezultat)

- u kategoriji **MegaDabar** su: Silvija Forjan i Petra Batinić (10. rezultat), te Will Milan Šimunović i Franko Babić (13. rezultat).

Škola je bila domaćin županijskog natjecanja u košarci za djevojčice i županijskom natjecanju Mladih tehničara

**Glazbeni odjel**

**57. hrvatsko regionalno natjecanje učenika i studenata glazbe i plesa – HDGPP**

Učenik : NELA VULINEC( 6. razred )

Disciplina : SOLFEGGIO Kategorija : II. Nagrada : 3.

Mentor : Jasmina Jelovčan Bilbija, prof.

**„Woodwind & Brass 2019.“ – međunarodno natjecanje puhača u Varaždinu**

Učenica : JANA RODEŠ ( 2. razred )

Disciplina : FLAUTA Kategorija : A Nagrada : 2.

Mentor : Antonia Mikas, prof.

Korepetitor : Zdenka Družinec, prof.

**7. PULA Guitar Fest – festival i natjecanje gitarista**

Učenica : TIA PAVELIĆ( 1. razred **gitare** )

Kategorija : I. Nagrada : 2.

Mentor : Antonio Ivan Šangulin, prof.

Učenica : LEONA HUDOROVIĆ( 2. razred **gitare** )

Kategorija : I. Nagrada : 1.

Mentor : Antonio Ivan Šangulin, prof.

Učenica : KATJA SLOUP( 6. razred **gitare** )

Kategorija : III. Nagrada : 2.

Mentor : Luka Stipanov, prof.

**IV. ZDRAVSTVENO – SOCIJALNA I EKOLOŠKA ZAŠTITA UČENIKA**

Tijekom cijele godine zdravstveno-socijalna i ekološka zaštita učenika bila je stalna

briga. Pored redovitih liječničkih pregleda, cijepljenja učenika, velika pozornost posvećena je prevenciji putem anketa, predavanja i u svakodnevnoj primjeni stečenih znanja.

Prehrana učenika organizirana je u školskoj kuhinji. Topli obroci bili su raznovrsni, prilagođeni potrebama učenika. Posebna se pozornost posvetila slaganju jelovnika za učenike u produženom boravku. Povjerenstvo za rad školske kuhinje usvajalo je i prijedloge jelovnika učenika i roditelja. Prehranu su plaćali roditelji, a Grad Ivanić Grad plaćao je za 32 učenika slabijeg imovinskog stanja.

Planirana izvanučionička nastava realizirani su uz manje promjene prema godišnjem planu i programu rada. Škola je primjenjivala sve zahtjeve i poštivala propise, pa su izleti obavljeni vrlo uspješno i bez i najmanjeg incidenta.

Učenici razredne i predmetne nastave obrađujući nastavne sadržaje često su boravili izvan učionice.

Škola je tijekom protekle školske godine u suradnji s ostalim institucijama realizirala nekoliko projekata sigurnosti i prevencije ovisnosti:

* + 1. MAH 1 i 2 – prevencija nasilja i ovisnosti – sudjelovalo 34 učenika 6. razreda i 43 učenika 4. razreda
    2. Sigurnost u prometu – sudjelovalo 40 učenika 1. razreda

U realizaciji navedenog važno je navesti izuzetnu suradnju s Policijskom postajom, Domom zdravlja, Centrom za socijalnu skrb, te Gradskim društvom Crvenog križa

# INTERNO STRUČNO USAVRŠAVANJE

***1. Rad stručnih aktiva u školi***

Voditelji stručnih aktiva škole:

a) društvena grupa - Matija Igor Rudvald

b) prirodne grupa - Denis Tovernić

c) razredna nastava - Ivana Vlahek

Održana su po dva stručna aktiva u svakoj grupi predmetne nastave i četiri stručna aktiva razredne nastave.

***2. Uključenost učitelja u usavršavanje izvan škole***

Učitelji i stručni suradnici bili su na svim stručnim skupovima koje je organiziralo Ministarstvo znanosti i obrazovanja, AZOO i kroz platformu Loomen o čemu su na sjednicama učiteljskog vijeća i stručnim aktivima škole podnosili izvješća.

Udruga Mali princ organizirala je edukaciju za učitelje Centra Proventus pod nazivom Terapeutska igra s djecom s teškoćama u razvoju.

Učitelji su pratili stručnu literaturu i individualno se usavršavali. Škola je tijekom godine bila pretplaćena na 13 časopisa i učeničkih listova.

.

# RAD STRUČNIH ORGANA, STRUČNIH SURADNIKA I ORGANA UPRAVLJANJA

***1. Rad učiteljskog vijeća***

Tijekom školske godine učitelji i stručni suradnici redovito su obavještavani o novim naputcima, propisima i ostalim aktima Ministarstva znanosti, obrazovanja i športa, a isti su bili istaknuti i na oglasnoj ploči u zbornicama. Održano je 16 sjednica učiteljskog vijeća sa sadržajem prema Godišnjem planu i programu rada.

Naša je škola odabrana za sudjelovanje u prvoj fazi prve etape projekta Nacionalni ispiti u osnovnim školama –matematika (NI-OŠ-MAT-2011), koju je proveo Nacionalni centar za vanjsko vrednovanje obrazovanja, te su u sklopu tog projekta u svibnju provedeni ispiti iz matematike za učenike VIII razreda.

***2. Rad razrednih vijeća***

Održane su tri sjednice razrednih vijeća nižih i devet sjednica razrednih vijeća viših razreda. Rad sjednica od praćenja uspjeha učenika do rješavanja poteškoća u učenju i ponašanju bio je sadržajan.

***3. Rad razrednika***

U okviru plana rada razrednika, razrednici su održavali roditeljske sastanke prema potrebi, a najmanje tri godišnje. Roditelji su upućeni u sve novosti u školi. Usvojen je novi način rada radioničkog tipa koji se roditeljima izuzetno svidio. Roditelji su bili upoznati s vremenom održavanja individualnih razgovora s razrednikom, a prema potrebi razrednici su dogovarali razgovore roditelja s pedagogom i ravnateljicom. Pri rješavanju odgojno-obrazovnih problema pojedinih učenika roditelji su i službeno pismeno pozivani na razgovor kako bi se nastale poteškoće učinkovitije otklonile. Razrednici su surađivali sa školskom liječnicom i Centrom za socijalnu skrb.

***4. Rad stručnih tijela***

Pedagoginja

Godišnji program rada pedagoga koji je sastavni dio Godišnjeg plana i programa rada škole ostvaren je u svim sastavnicama. Posebna pozornost posvećena je poslovima za upis učenika u prvi razred. Upisan je 41 učenik i formirana su dva razredna odjela.

Organizirana je provedba dopunskog rada, a tijekom cijele godine i rad s učenicima koji su imali veći broj negativnih ocjena. Ostvareni su posjeti nastavi učiteljima.

Na roditeljskim sastancima prezentirane su različite teme i radionice.

Profesionalno informiranje i usmjeravanje učenika odvijalo se tijekom cijele nastavne godine putem predavanja za učenike i roditelje 8. razreda, podjelom brošura, profesionalnim usmjeravanjem za učenike s posebnim potrebama u suradnji sa Zavodom za zapošljavanje te posjetom učenika VIII. razreda Srednjoj školi u Ivanić-Gradu.

Planom i programom predviđene aktivnosti i događanja realizirani su u potpunosti.

Knjižničarka

Već tradicionalni projekti: *6. Noć knjige na Žerki* i *5. Festival knjige i književnosti Pazi,* *knjiga na Žerki*! ponovno su okupili brojne zaljubljenike u knjigu i književnost. Noć knjige svake godine okuplja sve veći broj učenika, učitelja i roditelja, a ove godine bilo ih je oko 160. Tema Noći knjige bila je *Omiljeni likovi i junaci iz svijeta* *knjige i stripa.* Zahvaljujući dobroj organizaciji za koju su zaslužne ravnateljica i učiteljice-voditeljice radionica, učenici i roditelji bili su oduševljeni inovativnim pristupom i metodama rada u poučavanju. Sve radionice bile su tematski povezane, a kostimirani likovi(Mali knjižničari) iz stripova i knjiga zaslužni su za dodatnu dinamiku i interakciju među radionicama.

Festival knjige i književnosti, čiji osnivači su suvremeni hrvatski dječji pisci Ana Đokić i Zoran Pongrašić i ove godine je peti put zaredom održan u našoj školi. Tijekom proteklih godina posjetilo nas je desetak suvremenih hrvatskih autora, a ove godine bila je to nagrađivana književnica Gordana Lukačić(6.11. 2018.) koja je svoje slikovnice i knjige predstavila učenicima četvrtih razreda.

U Mjesecu hrvatske knjige(22.10.2018.) u našoj školi gostovao je Siniša Cmrk sa svojom Zvrkaonicom na kojoj su sudjelovali svi učenici razredne nastave. Zvrkaonica je, kao što sam autor kaže, čitateljsko-pisateljsko-glumački susret koji potiče djecu na zainteresirano slušanje, pomno čitanje, stvaralačko pisanje i radosnu glumu.

Gradska knjižnica organizirala je u našoj školi VII. međunarodni književni skup(8. 11. 2018.)i „počastila“ nas gostovanjem jednog od najznačajnijih hrvatskih dječjih autora-Božidarom Prosenjakom. Tema ovogodišnjeg skupa *Je li današnja dječja književnost dovoljno zanimljiva djeci, roditeljima, nastavnicima…*bila je izuzetno zanimljiva učenicima sedmih razreda.

Projekt *Kućice za ptice* koji je započeo u našoj školi 4. 10. 2018. obuhvatio je sve učenike razredne nastave. Idejni začetnici projekta su članovi udruge Ornitolološki laboratorij iz Zagreba, Zlatnog doba iz Ivanić-Grada i djelatnici škole. Ja sam bila koordinator i voditelj projekta koji je započeo predavanjima, radionicama, a tijekom godine nastavljen je hranjenjem i monitoringom ptica oko škole. Postavljeno je 40 kućica za ptice i 4 hranilice. Učenici su sudjelovanjem u projektu naučili jako puno o brojnim ptičjim vrstama koje obitavaju oko škole, o načinu prehranjivanja malih ptica koje ispadnu iz gnijezda i saznali brojne druge važne informacije koje će im pomoći u očuvanju biološke raznolikosti našeg grada i županije.

Tijekom školske godine surađivala sam s Gradskom knjižnicomkoja organizira razne kulturne, književne, likovne i ostale radionice i aktivnosti za učenike. Za učenike 5.b razreda organiziran je književni susret s književnicom Nenom Lončar, a za učenike 4.b s Vladom Rajićem. Književnik i ilustrator Sven Nemet i književnica Maja Šimleša održali su u Gradskoj knjižnici književni susret za učenike 3ab razreda.

Predstavu Miš(22.11.2018.) za učenike razredne nastave odigrao je glumac i voditelj Dubravko Sidor.

Sudjelovala sam u organizaciji i radu povjerenstva Županijskog natjecanja iz Tehničke kulture koje je održano 1.3.2019. u našoj školi.

Lutkarska kazališna predstava s robotima rezultat je izvrsne suradnje Malih knjižničara i Malih robotičara. Ona je prošle godine prikazana svim učenicima škole, a ove godine snimljen je DVD . Na taj način će dječji uradak u koji je uloženo mnogo truda i rada ostati kao trajni edukativni materijal narednim pokoljenjima.

Prošlogodišnji projekt izrade Skloništa za napuštene mace ove godine dobio je nastavak, kao što je bilo i planirano. Povremeno sam s učenicima posjećivala sklonište, održala kratka edukativna predavanja o brizi za životinje, a učenici su kao i do sada tijekom godine sakupljali hranu za napuštene životinje(mačke, pse i naše ptice).

Tijekom godine sam kao knjižničarka i član Udruge Zlatno doba u svim nižim razredima održala kratka predavanja o važnosti pomaganja svim napuštenim i zlostavljanim životinjama.

U školskoj knjižnici obilježavane su sve važne obljetnice i datumi. Vizualni identitet knjižnice bio je prepoznatljiv i vidljiv svima, a posebno učenicima kojima je i namijenjen. Plakati, razne izložbe i panoi redovito su bili osvježavani ili mijenjani. Posebnost naše školske knjižnice, ali i škole, je u stvaranju suradničko-partnerskih odnosa s brojnim ustanovama, udrugama i pojedincima s ciljem realizacije brojnih projekata i kulturnih programa koji su sastavni dio odgojno-obrazovnog programa OŠ ili njegova nadopuna.

Tijekom godine sudjelovala sam u većini događanja koja su organizirana u našoj školi.

U tijeku su dogovori s Udrugom Zlatno doba oko nastavka projekta Eko kutić- začinski vrt, a dogodine se planira dovršenje vrta(označavanje biljaka, bojanje betonskog okvira vrta, poučna staza, …).

U knjižnici je tijekom godine održano prikazivanje 11 filmova za učenike u suradnji s učiteljicom HJ Anom Penezić. To su bili lektirni i animirani filmovi iz fonda školske knjižnice.

Sve navedene aktivnosti ne bi bilo moguće realizirati bez velike pomoći i razumijevanja ravnateljice i kolega učitelja.

***5. Rad školskog odbora i vijeća roditelja***

Školom je upravljao školski odbor koji je tijekom školske godine održao ukupno osam sjednica. Na sjednicama Školskog odbora usvajani su opći akti škole, raspravljana financijska problematika, problematika rada škole, jednostavna nabava, te obavljani drugi poslovi iz nadležnosti školskog odbora, određeni zakonom, statutom i drugim propisima.

Vijeće roditelja održalo je dvije sjednice na kojima se raspravljalo o pitanjima iz nadležnosti ovog tijela.

***6. Rad tajništva i administrativno-tehničke službe***

Tajnica i računovotkinja škole su izvršavale poslove propisane Pravilnikom o djelokrugu rada tajnika, te administrativno-tehničkim i pomoćnim poslovima koji se obavljaju u osnovnoj školi.

Tehničko osoblje odgovorno izvršava radne obveze.

***7. Rad ravnatelja škole***

Opća organizacija rada škole, organizacija i rukovođenje odgojno obrazovnim radom škole, te predstavljanje i zastupanje škole, te kontinuirano usavršavanje potrebnih kompetencija za rukovođenje školom bile su glavne zadaće tijekom godine.

# REALIZACIJA NASTAVNOG PLANA I PROGRAMA – ANALIZA ODGOJNO OBRAZOVNIH POSTIGNUĆA

***1. Pristup planiranju i programiranju svih oblika nastavnog plana i programa***

Svi učitelji predmetne i razredne nastave na početku školske godine na vrijeme su izvršili planiranje i programiranje nastavnog rada prema svojim zaduženjima. U planiranju su se rukovodili naputcima koje su dobili na stručnim skupovima. Planirani sadržaji ostvareni su u potpunosti.

U skladu s novim Pravilnikom o načinima, postupcima i elementima vrednovanja učenika u osnovnoj i srednjoj školi, škola je izradila Okvirni vremenik pisanih provjera

***2. Realizacija nastavnog plana i programa***

Nastavno je gradivo isplanirano i sadržaji obrađeni, utvrđeni i provjereni. U radu se još uvijek osjeća nedostatak bolje opremljenosti nastavnim sredstvima i pomagalima (škola još uvijek nema sva potrebna sredstva i pomagala). Bolja opremljenost svakako bi pomogla kvaliteti nastave. Škola posjeduje informatičku učionicu za koju je sredstva osiguralo Ministarstvo znanosti i obrazovanja, a ona je obogaćena novom opremom (vidjeti poglavlje 2. – materijalni uvijeti).

***3. Rad i postignuća u redovitoj i izbornoj nastavi***

Izborna nastava organizirana je iz vjeronauka, engleskog jezika, njemačkog jezika i informatike, a ostvarena je prema planu.

Na kraju nastavne godine jedan učenik 6. razreda upućen je na dopunski rad zbog zaključene negativne ocjene iz jednog predmeta, kojeg je uspješno završio, dok je jedan učenik 6. razreda zbog većeg broja negativnih ocjena upućeni na ponavljanje razreda.

Polaganja razrednih ispita nije bilo, pa nije bilo potrebe niti organizirati iste.

U ovoj školskoj godini učenici od 1. do 8. razreda ukupno su izostali 12.953sati, od toga 28 neopravdano.

Tijekom nastavne godine izrečene su i pedagoške mjere. Od 1. – 4. razreda 53 učenika su pohvaljena pohvalom razrednog vijeća. U predmetnoj nastavi 29 učenika je pohvaljeno pohvalom razrednog vijeća. Za odličan uspjeh kroz svih osam razreda osnovne škole nagrađeno je 17 učenika. Tijekom godine izrečeno je pet opomena razrednika i jedan ukor razrednog vijeća.

Nagradu Učiteljskog vijeća za odličan uspjeh kroz svih šest razreda dobilo je troje učenika glazbenih odjela.

***4. Rad i postignuća u dodatnom radu i rad s darovitim učenicima***

Učenici uključeni u dodatni rad sudjelovali su na školskim i županijskim natjecanjima gdje su postigli zapažene rezultate. Dodatna nastava bila je organizirana iz matematike, hrvatskog jezika, geografije, biologije, kemije, povijesti i fizike.

Nakon provedenih testiranja učenika koji su odabrani kao potencijalno daroviti u STEM području, odabrano je četiri učenika koji su se pripremali za MakeX natjecanje – Silvija Forjan, Ines Tomić, Franko Babić i Will Milan Šimunović. Samom natjecanju su pristupila u konačnici dva učenika – Franko Babić i Will Milan Šimunović, te osvojili 3. mjesto. Učenike je za natjecanje pripremala učiteljica matematike i informatike Renata Škrivanek.

***5. Rad s učenicima koji rade po prilagođenom programu i dopunskoj nastavi***

Po prilagođenom programu ( čl. 60. Zakona o osnovnom školstvu) u ovoj školskoj godini radilo je ukupno 8 učenika. Od navedenog broja učenika 3 su iz razredne nastave, a 5 iz predmetne nastave, te 12 učenika uz rješenje o individualnom pristupu. Mišljenja smo da bi za učenike s teškoćama u razvoju trebalo oformiti stručni tim (defektolog, psiholog, logoped). Za tu inicijativu imamo podršku u gradskim strukturama. Nadamo se da će uskoro doći do realizacije iste.

Kroz mjeru MZO-a zapošljavanja pripravnika rapisan je natječaj za zapošljavanje logopeda, ali nije bilo zaintersiranih kandidata.

Dopunska nastava bila je organizirana iz hrvatskog, engleskog i njemačkog jezika i matematike, a uključenost učenika bila je prema potrebi.

Tijekom protekle školske godine kroz projekt osnivača Zagrebačke županije pod nazivom „Prsten potpore“ uz sufinanciranje Europske unije iz Europskog socijalnog fonda, četiri su učenika s posebnim potrebama (učenici s teškoćama u razvoju) imala pomoć pomoćnika u nastavi. Ovaj rad pomoćnika u nastavi pokazao se izvanredna pomoć učenicima s većim teškoćama.

***6. Rad i postignuća u izvannastavnim i izvanškolskim aktivnostima, društva, družine, broj***

***učenika***

U tijeku školske godine u školi je djelovalo 24 izvannastavne aktivnosti u kojima su bili uključeni gotovo svi učenici – neki u dvije i više aktivnosti. U izvannastavnim aktivnostima obuhvaćeni su interesi učenika od kulturno umjetničkih do sportskih. Uspjeh učenika u izvannastavnim aktivnostima potvrđen je na mnogobrojnim natjecanjima.

***7. Produženi boravak***

Škola je imala oragnizirane dvije grupe učenika u produženom boravku. Grupe su bile sastavljene od 43 učenika 1. do 4. razreda s organizacijom rada od 7,00 – 17,00 sati. Sredstva za plaću učiteljice osiguravao je Grad, a prehranu učenika financirali su roditelji uz cijenu od 17,50 kuna po danu.

# PRIJEDLOG MJERA ZA STVARANJE ADEKVATNIH UVJETA RADA I MJERA ZA UNAPREĐIVANJE ODGOJNO OBRAZOVNOG RADA

U godišnjem planu i programu rada za novu školsku godinu 2019./2020. bit će

ugrađene zadaće unapređivanja odgojno obrazovnog rada i primjene Pedagoškog standarda i Zakona o odgoju i obrazovanju u osnovnoj i srednjoj školi.

Bolja opremljenost nastavnim sredstvima i pomagalima pridonijela bi kvaliteti

nastave. I dalje treba sanirati podove u učionicama i obnavljati dotrajali namještaj.

Očekujemo najavljenu kompletnu energetsku obnovu zgrade Škole.

I dalje očekujemo uključenost lokalne zajednice u financiranje školstva:

* 1. otvorila bi mogućnost uvođenja još jedne grupe produženog boravka za što vlada veliki interes među roditeljima
  2. pridonosi većoj mogućnosti obavljanja izvanučioničke nastave, što se u Školi za život i očekuje
  3. subvencioniranje prehrane učenika pidonosi uključenosti velikog broja učenika u školskoj prehrani,
  4. škola plivanja, natjecanja, opremanje škole didaktičkom i infarmatičkom opremom

Ravnateljica:

Vlatka Koletić, prof.

Ovo Izvješće usvojeno je na sjednici Školskog odbora 21.11.2019.

Predsjednik Školskog odbora:

Jadranko Bartolić, dipl.inž.